
Ministru kabineta noteikumi Nr. 177
Rīgā 2026. gada 31. martā (prot. Nr. 17 17. §)
Grozījumi Ministru kabineta 2024. gada 12. novembra noteikumos Nr. 710 "Eiropas Savienības kohēzijas politikas programmas 2021.–2027. gadam 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.2. pasākuma "Ieguldījumi TEN-T tīkla autoceļu drošībā un vides piekļūstamībā" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 13. punktu
· Izdarīt Ministru kabineta 2024. gada 12. novembra noteikumos Nr. 710 "Eiropas Savienības kohēzijas politikas programmas 2021.–2027. gadam 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.2. pasākuma "Ieguldījumi TEN-T tīkla autoceļu drošībā un vides piekļūstamībā" īstenošanas noteikumi" (Latvijas Vēstnesis, 2024, 223. nr.) šādus grozījumus:
· 1. Izteikt 4. punktu šādā redakcijā:
· "4. Pasākuma ietvaros plānotais kopējais finansējums ir ne mazāks kā 65 973 240 euro, tai skaitā Kohēzijas fonda finansējums – 56 077 253 euro un valsts budžeta finansējums – 9 895 987 euro."
· 2. Svītrot 6. punktu.
· 3. Svītrot 8. punktu.
· 4. Izteikt 10. punktu šādā redakcijā:
· "10. Pasākumu īsteno līdz 2029. gada 31. decembrim, sasniedzot iznākuma rādītāju – objektu skaits, kuros uzlabota satiksmes dalībnieku, tostarp mazaizsargāto, drošība un vides piekļūstamība, – vismaz 7 objekti."
· 5. Izteikt 19.3. apakšpunktu šādā redakcijā:
· "19.3. zemes iegādes izmaksas, ja zemes iegāde ir tieši nepieciešama projektā paredzētās būvniecības īstenošanai, bet ne vairāk kā 10 procenti no projektā plānoto attiecināmo izmaksu kopsummas;".
· 6. Izteikt 19.21. apakšpunktu šādā redakcijā:
· "19.21. neparedzētās izmaksas ne vairāk kā 5 procentu apmērā no projektā plānoto kopējo tiešo attiecināmo izmaksu summas;".
· 7. Izteikt 20. punktu šādā redakcijā:
· "20. Šo noteikumu 19.1., 19.2., 19.16. un 19.18. apakšpunktā minētās izmaksas kopā nepārsniedz 10 procentus no projektā plānotajām kopējām attiecināmajām izmaksām."
· 8. Papildināt ar 20.1 punktu šādā redakcijā:
· "20.1 Šo noteikumu 19.1., 19.2., 19.3., 19.16., 19.18. un 19.21. apakšpunktā minētās izmaksas nesamazina, ja projekta īstenošanas laikā rodas ietaupījums un projekta mērķi un rādītāji tiek sasniegti, kā arī ja ticis piemērots līgumsods vai tiek konstatētas neatbilstoši veiktas izmaksas, kas nav saistītas ar šo noteikumu 19.1., 19.2., 19.3., 19.16., 19.18. un 19.21. apakšpunktā minētajām izmaksām."
· 9. Izteikt 23. punktu šādā redakcijā:
· "23. Pasākuma ietvaros izmaksas ir attiecināmas no 2022. gada 25. novembra, izņemot šo noteikumu 19.1., 19.2., 19.16. un 19.17. apakšpunktā minētās izmaksas, kas ir attiecināmas, ja tās veiktas pēc 2021. gada 1. janvāra. Projekta iesniegumā neiekļauj pabeigtas darbības un finansējumu tām nepiešķir."
· 10. Izteikt 25.11. apakšpunktu šādā redakcijā:
· "25.11. nodrošina interešu konflikta neesību saskaņā ar normatīvajiem aktiem publisko iepirkumu jomā, kā arī paraksta interešu konflikta neesības apliecinājumu;".

